Diari Oficial de la Generalitat Valenciana


Sumari del DOGV 7885, del 30-09-2016 (2016/7527)

RESOLUCIÓ de 20 de setembre de 2016, de la directora general de l'Institut Valencià de Competitivitat Empresarial (IVACE), per la qual s'amplia el pressupost del programa de certificació de projectes d'I+D+i del pla d'accions complementàries per al foment de la I+D+i empresarial per a l'exercici 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7885

Data del DOGV
:   30-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7527


Data del document
:   20-09-2016

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de setembre de 2016, de la directora general de l'Institut Valencià de Competitivitat Empresarial (IVACE), per la qual s'amplia el pressupost del programa de certificació de projectes d'I+D+i del pla d'accions complementàries per al foment de la I+D+i empresarial per a l'exercici 2016. [2016/7527]  
Per resolució de 15 de febrer de 2016, del president de l'Institut Valencià de Competitivitat Empresarial (IVACE), es va convocar la concessió d'ajudes del pla d'accions complementàries per al foment de la I+D+i empresarial per a l'exercici 2016 (DOCV 7733, 03.03.2016). L'article 11. Dotació pressupostària, estableix que el pressupost per a la concessió de les subvencions previstes per al programa de certificació de projectes d'I+D+i de 300.000 euros amb càrrec a la línia S6722000, Investigació, desenvolupament i innovació empresarial, preveient així mateix la possibilitat del seu increment.  
Vist l'informe de l'Àrea d'Empreses i Associacions de l'IVACE, de data 16 de setembre de 2016, en el qual es proposa l'ampliació del pressupost del programa de certificació de projectes d'I+D+i, a fi de poder recolzar els projectes que presumiblement puguen resultar aprovats, tenint en compte l'alt nombre de sol·licituds presentades.  
  
En virtut de tot el que s'ha dit adés, i de conformitat amb el que estableix la disposició final primera de la convocatòria aprovada per resolució de 15 de febrer de 2016, del president de l'Institut Valencià de Competitivitat Empresarial (IVACE), per la qual es convoca la concessió d'ajudes del pla d'accions complementàries per al foment de la I+D+i empresarial per a l'exercici 2016 (DOCV 7733, 03.03.2016), en la qual es faculta la direcció general de l'IVACE per a dictar les resolucions necessàries per a la delimitació del pressupost dels programes, resolc:  
  
Ampliar en 390.000,00 euros la dotació pressupostària corresponent a l'exercici 2016, del programa de certificació de projectes d'I+D+I, provinent del pressupost disponible de la convocatòria del pla de modernització industrial de l'exercici 2016 ja resolt. El pressupost total disponible per al programa esmentat ascendeix en conseqüència a 690.000,00 euros.  
  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 20 de setembre de 2016. La directora general de l'IVACE: Júlia Company Sanus.